33. schôdza NR SR - 1.deň - B. popoludní
Dátum: 2025-03-25
Poslanec: Hlina, Alojz (SaS)
Druh vystúpenia: Vystúpenie v rozprave

85. Ďakujem veľmi pekne, vážený pán predsedajúci. Vážené kolegyne, kolegovia, po dlhšom čase opäť tu, človek by si aj odvykol. Úplne som neplánoval dneska celkom vystúpiť, ale ma prekvapilo, teda mňa už máločo prekvapí, ale toto ma celkom prekvapilo, keď mi pán Becík povedal, že ideme voliť pána Ševčíka za šéfa výboru. Tak si vravím: k tomu, chlape, vystúpiť musíš. A teraz, pán Ševčík, nič osobné, ja politiku fakt neberiem osobne, proste len k tomu, by som sa čudoval, keby som nevystúpil, tak to poviem, hej, že, lebo čo identifikujem? Identifikujem, že poľnohospodárstvo je v závoze, viete, ale aj, aj spoločensky. Ľudia, pokiaľ sa začne hovoriť o poľnohospodárstve, odvracajú oči, nepočúvajú, nezaujímajú, neviem čo, naozaj je umenie predať, hej, nejakú poľnotému. Ľudia si myslia, že maslo vzniká v tom reťazci. Ale maslo vzniká vtedy, keď krava žere trávu na poli, ale to si málokto vtedy domyslí. Čiže možno na niečo veci budú dobré v tom, že sa vlastne zistí, že ako veci vznikajú, aby sme boli takí akože pri televízore dobre najedení, že to nie je až také jednoduché, ako sa javí, že je neopodstatnené sa tak programovo nezaujímať o poľnohospodárstvo. A ja čelím ťažkej výzve, že ako vlastne odkomunikovať, že poľnohospodárstvo existuje, ako to odkomunikovať tak, že by to niekoho zaujalo. Naozaj to je zadanie pre mňa ako človeka, ktorý sa venuje marketingu, že celkom akože challenge, výzva, že skúsim, hej, že ako to urobiť. A teraz proste spoločensky je to tak chápané, ako je to chápané politicky? Ten výbor bol vždycky tak chápaný ako také odkladisko, hej, že tam sa teda išli poodkladať tí neposlušní a neviem čo, kde, nebolo ich kde napchať, napchali ste ich do hnojárskeho. Ja ten náš výbor niekedy volám tak, že hnojársky výbor, do poľnovýboru. Takže nemal nejaký že, nebol nejaký že rešpektovaný. Ale mám pocit, že tá degradácia toho, že ako je vnímaný, ide takým, by som povedal, gradujúcim, progresívnym smerom. A, pán Ševčík, nič v zlom, že vaša nominácia je toho jasným dôkazom. Ak by som sa nemýlil, tak plus-mínus každý ako-tak predsedá, nejak by som povedal, trošku smrdel za tým poľnohospodárstvom, trošku smrdel za tým životným prostredím, trošku smrdel za tou témou, hej, že trošku uveriteľný sa javil. A vlastne vaša nominácia len dokazuje tú úplnú vyprázdnenosť tej témy, úplne, ale absolútnu vyprázdnenosť, aj personálnu vyprázdnenosť tej témy, kde vlastne koalícia nám nevie ponúknuť nikoho. Nominácia Rudolfa Huliaka, ktorý vlastne, by som povedal, akože ktorý absolvoval to poľno večernou školou, takou VÚML, hej? On je, myslím, že povolaním strojár, ale tak trošku smrdel za tým, ale teraz myslím akože obrazne, trošku smrdel za tou témou, že sa jej ako kebyže venoval v tom, vo večernej škole. Ale táto dnešná nominácia je jednoznačným dôkazom toho, že sa jej nevenujete, že vás nezaujíma, že jej nerozumiete a že ľudí, ktorých to zaujíma, zaujíma len do podoby takej, že kedy budú a koľko budú. Lebo tam skončilo slovenské poľnohospodárstvo, kedy budú a aké budú dotácie. To je celé. Čo tam nejaké kravy, viete. A to je presne to. A vy dávate ešte, vrážate teraz akože medzi oči, veľmi od vás, statného človeka, to bude aj bolieť, hej, ale aj to je vlastne že teraz tým poľnohospodárom vrazíte medzi oči, že vidíte? Aj toto je zrejmé aj z tohto. Lebo ak, kedy, ak nie teraz? Poľnohospodárstvo má obrovský problém. Naozaj poľnohospodárstvo ide, proste tu môže nastať úplne parametrická zmena. Môže nastať obrovská zmena celého poľnohospodárstva, toho krehkého mechanizmu. Tá asymetria, ktorá je v slovenskom poľnohospodárstve, aj vlastnícka, aj neviem aká, preletením tej slintačky a krívačky cez Slovensko sa môže parametricky zmeniť celé poľnohospodárstvo. Teraz, teraz si žiada človeka, ktorý trochu smrdí za kravou. Teraz si to žiada človeka, ktorého odborná verejnosť ako-tak rešpektuje. Ja som bol v tom, že mladý Becík to teda aspoň potiahne. Ja teda jeho nepoznám, poznám jeho otca, a jeho otec, si dovolím tvrdiť, že za kravou smrdí. Nie doslovne, ale obrazne, hej? Tak už aspoň to otec, od syna sa, hovorím, i keď ja som neni, nefandím tohto nepotizmu, že sa tu takto dost... ale toto by som už aspoň ako-tak sa cítil ukľudnený, že z toho odborného hľadiska proste je tam človek, ktorý, ktorému sa dá niečo uveriť. A čo je to za arogancia, čo je to za prístup, keď v tejto dobe, keď je tak ťažko skúšané celé poľnohospodárstvo, takých problémov, vy personálne vyprázdnená koalícia proste dáte za šéfa poľnohnojárskeho výboru pána Ševčíka, generála? Viete, nedáva, nedáva to absolútne žiadny zmysel. Keď ste tam už nikoho lepšieho nemali, tak ste mali nechať toho Becíka. Ale zdá sa, že to je politické vytrejdovanie. Pán minister je tu, proste the trader - obchodník je to dobrý, takže asi, zdá sa, že to nejako vydealoval, niečo za niečo, ale kto preberie zodpovednosť? Kto preberie zodpovednosť? Lebo jedno je vaše tie pochybné kšefty, ty pôjdeš za šéfa poľnovýboru, to vám pustíme, lesy necháš nám , asi to všetko prebehlo, ako má, ale kto preberie zodpovednosť? Pán Ševčík, čo idete robiť zajtra? Čo idete robiť zajtra? Viete, čo hrozí slovenskému poľnohospodárstvu? Viete? Máte vôbec predstavu, čo sa môže, čo môže nastať, keď to nezvládneme, a môžme povedať, že to nezvládame. Vy idete preberať za to zodpovednosť? Budete za to spoluzodpovedný tiež. Kto potom bude, na čo sa vy budete všetko vyhovárať? To je presne, vážení poľnohospodári, vážení farmári, toto sú presne oni. Máte problémy, máte veľké problémy, nezaujímate, nezaujímajú ich, dajú vám tam bývalého generála za šéfa poľnovýboru. Podľa mňa to je hrozne neúctivé, hrozne, by som povedal, také arogantné, proste koniec koncov ako vždy. Ja sa k tej téme budem ešte vyjadrovať viackrát a nepustím a nemilosrdne. My sme skúšali ponúknuť, že teda že áno, vieme, že je zle, je to veľký problém, kto môže, nech pomôže. Odignorovali ste to, arogantne ste nás proste, ani ste sa nemali za to, že vôbec odpovedať, aspoň nás, ako sa hovorí, že poslať, viete kde. Ešte ani za to sme vám nestáli. Nič, vôbec, nulová spätná reakcia. Dobre, nech sa páči, ja už som si zvykol, ale teraz hovorím, kvôli tým kravám, kvôli tomu dobytku, vytrvalo a nemilosrdne, vytrvalo a nemilosrdne vás bude treba naháňať po tom, čo vy robíte a ako robíte s tým poľnohospodárstvom, čo ste dovolili a ako ste doteraz spôsobili, čo ste spôsobili. Prosím vás, ja včera počúvam v správach, po troch týždňoch, šéfa veterinárnej správy, že nie sú brody. Preboha, veď by som sa pod zem prepadol od hanby! Jaké brody, prosím vás? Čo to splietate? Rozumiete, že aké brody? Kúpim molitan v hociktorom nábytkovom obchode, keď už nemám, improvizujem, nalejem do toho dezin... jaké brody? Nad čím špekulujú? Áno, možno špekulujú nad tým, že komu to dajú a koľko sa kde vráti. Áno, to chvíľku trvá, kým sa to dohodne, ale medzitým sa dejú problémy. Viete, čo sa stalo, pán Ševčík? Poviem vám, objasním vám náš problém, poľnohospodárov. Viete, čo sa stalo? Že odkiaľ to vzniklo, z Maďarska tá infekcia, tak Maďari sa teraz chránia pred nami. To by ste neverili, čo? Predstavte si, že v Medveďove na prechode, keď idete do Maďa... tam to vzniklo v Kisbajcsi, tam to celé vzniklo. Maďari zasa s tým majú problém, lokalizovali to, ustrážili to, majú to tam, nerozšírilo sa im to. Teraz Maďari robia, keď chcete ísť cez Medveďov, musíte ísť cez dezinfekčné brány, musíte ísť cez dezinfekčnú rohož. Viete, čo musíte absolvovať, keď idete smerom na Slovensko? Nič. Absolútne nič nemusíte absolvovať. Proste idete, ako keby sa nechumelilo. To je presne Slovensko, to sme presne my! Takto ste k tomu pristúpili. Prevážate, prevážate kadávery cez pol Slovenska, ľudí tuná niekto ohlupuje, že hermeticky uzavreté. Toto musím povedať, vážení, lebo toto považujem za naozaj vec, ktorá si zaslúži aj inú úroveň pozornosti, trestnoprávnu, pán Ševčík, ako bývalý policajt, počúvajte dobre, počúvajte dobre, lebo ten paragraf existuje. Keď hovoria, že prevážajú kadávery s vysoko infekčnou chorobou cez celé Slovensko, a hovoria, že sú hermeticky uzavreté, tak prosím vás, včera koloval, koluje po internete také fotky, že ako asi hermeticky to je uzavreté. Ja som bol v tom, okej, že možno to nestihli dozreť, ale stále tie kadávery sú v tom nepriedušnom vaku, v tom hermetickom vaku, lebo rozprávalo sa, že budú v nejakých hermetických vakoch. Viete čo? Mám kontakt od ľudí, ktorí sú priamo tam, ktorým to tu strieľajú, a viete, čo mi povedali? Žiadne hermetické vaky nie sú. Tie kadávery sú v tých prívesoch tak, ako sú, rozumiete? Tak nezavrené, tak nezodpovedne, tak šlendriánsky ich prevážate cez celé Slovensko. A ja sa vás pýtam, pán Ševčík, a posledný výbor... (Prerušenie vystúpenia predsedajúcim.) Gašpar, Tibor, podpredseda NR SR Pán poslanec, celkom fajn, zaujímavo hovoríte, len nediskutujeme o slintačke. Skúste sa vrátiť tuto k šéfovi výboru a hovoriť o tom viacej. Ďakujem. Hlina, Alojz, poslanec NR SR Pán predsedajúci, ja varím z toho, čo mi dáte. Ak idete za šéfa nášho výboru hnojárskeho dať pána policajta, no tak mu hovorím v kontexte toho, že teda aspoň nech je nejaký plus z toho, že teda nech ako policajt nech sa na to pozrie. Tak už to dohovorím, to ma nechajte! Čiže ak takto pristupujete k tomu, to nie je nezodpovednosť, to nie je že nedostatok, to je, pán šéf výboru, dáte oznámenie na, neviem, jak sa ten paragraf presne volá ani jeho číslo, ale rozširovanie nákazlivej choroby? To je podľa mňa trestnoprávna rovina, keď takto prevážate kadávery cez celé Slovensko. Keď chodí, keď chodí ten príves, ten príves chodí cez celé Slovensko a tvária sa, že to je hermeticky uzavreté. Viete čo? Vy to poznáte možno ste praktik, toto je gurtňa. (Rečník vytiahol z obalu gurtňu.) Viete, čo je gurtňa? Viete, čo je gurtňa. Čiže viete, čo je definícia hermetickosti na Slovensku? Že príves obtiahnem gurtňou. Rozumiete? Ako je definovaná hermetické, nepriedušné, infektologické uzavretie nejakej nádoby? Obehneš to gurtňou. Prosím vás, že to je, to sme my. To sme my a vy tam budete tomu šéfovať. Tak som naozaj zvedavý, a ja tam budem sedieť vedľa vás, a mne na tých zvieratách záleží. My sme tie zvieratá zavreli do maštalí. Pán predseda, vy budúci, my sme tie zvieratá domestikovali, my za ne preberáme zodpovednosť, ony si nevedia pomôcť, ony si už nevedia pomôcť. Ony tam sú zavreté a teraz už doslovne čakajú jak tie teliatka na porážku. Viete začo? Viete, kvôli čomu veľa z nich? Kvôli našej neschopnosti. Kvôli tomu, že to neviete, nezvládate a možno niektorí ani nechcú. Ako je vôbec možné, že také šlendriánske chyby sa v celom tom procese robia, ako sa robia? Som naozaj zvedavý, ako budete k tomu pristupovať. Skončím s tým, s čím... neviem ešte, ako silnejšie, úprimne poviem, že áno, pre mňa je to aj citová vec. Proste zažil som v rodine, sa rozprávalo aj u nás, hej, že keď dedovi vyvádzali kravy z maštale, tak gazda dobrý plače. Aj teraz to bude nastávať. Hej, že budú vyvádzať ľuďom, to je proste citová vec. To proste nezahráte, to buď máte, alebo nemáte v sebe, teraz to bude. Niečo bolo možno nevyhnutné, niečo možné sa proste, také nastavenie prišlo, ale niečo bude zbytočné. Niečo bude aj zbytočné aj kvôli tomu, kvôli tej obrovskej neschopnosti a arogancii a ignorácii. Takže okej, keď ste sa už rozhodli a ide sa tu vykontrolovať všetci, že kto koho bude voliť a nebude, budete si ja neviem čo robiť s tými lístkami, ako si veriť. Ak už vás zvolia, pán generál, ak už vás zvolia za šéfa poľnovýboru a vy si trúfate na šéfa poľnovýboru v týchto ťažkých časoch, tak prosím vás, urobte, čo sa bude dať, aby ste aspoň niečo z toho, čo tu zostalo a zostane po tom všetkom, zachránili. Lebo ak to nezvládneme, ak to nezvládneme, tak viete, čo bude paradox? To jak Číňania hovoria, kríza je nebezpečná príležitosť. Niekto sa možno aj poteší. Lebo keď to celé prejde a celé ľahne, a to ľahne a kľakne, tak len niekto bude mať na obnovu stáda. Len niekto bude mať na obnovu stáda. A toto bude veľmi nebezpečné. To bude ten parametrický posun slovenského poľnohospodárstva, že tak jak sme dokázali zmonopolizovať potravinárstvo, zdravotníctvo, predaj kníh a neviem aké odvetvia, tak sme na zdravo, na tesnej, tesne k tomu, že slovenské poľnohospodárstvo budú ovládať toľko ľudí. (Rečník roztiahol pravú dlaň). A toto je nebezpečné pre nás všetkých, kompletne pre nás všetkých, ktorí sme tu. Aj tu v tejto sále, aj všetci, čo sme vonku, ale k tomu sa blížime. Čiže budete mať veľkú zodpovednosť v rukách a som naozaj zvedavý, ako sa jej zhostíte. Nechcem vám povedať, že vám držím palce, budem vaším veľkým súperom, veľkým vaším súperom a budem vás nemilosrdne naháňať, aby ste konali, ako máte konať. Ďakujem pekne.